అనిల్ కుమార్ యాదవ్

మందాడి అనిల్ కుమార్ యాదవ్ భారతదేశానికి చెందిన రాజకీయ నాయకుడు. ఆయన నుండి 2024లో జరిగిన రాజ్యసభ ఎన్నికల్లో తెలంగాణ నుండి కాంగ్రెస్ తరపున రాజ్యసభ సభ్యుడిగా ఉన్నాడు.
రాజకీయ జీవితం
అనిల్ కుమార్ యాదవ్ తన తండ్రి అంజన్ కుమార్ యాదవ్ అడుగుజాడల్లో రాజకీయాల్లోకి వచ్చి ఉమ్మడి ఆంధ్రప్రదేశ్ రాష్ట్రంలో కాంగ్రెస్ విద్యార్థి విభాగం ఎన్‌ఎస్‌యూఐ ఉపాధ్యక్షుడిగా, ప్రధాన కార్యదర్శిగా వివిధ హోదాల్లో పని చేశాడు. ఆయన తండ్రి ఎం.అంజన్ కుమార్ యాదవ్ 2004, 2009లో సికింద్రాబాద్ నుంచి ఎంపీగా గెలిచాడు. అనిల్ కుమార్ యాదవ్ 2015 నుండి 2020 వరకు  కాంగ్రెస్ పార్టీ అనుబంధ సంఘం యువజన కాంగ్రెస్ పార్టీ రాష్ట్ర అధ్యక్షుడిగా పని చేసి 2018 శాసనసభ ఎన్నికల్లో ముషీరాబాద్ నియోజకవర్గం నుండి కాంగ్రెస్ తరపున పోటీ  చేసి బీఆర్ఎస్ అభ్యర్థి ముఠా గోపాల్ చేతిలో ఓటమి పాలయ్యాడు. ఆయనను 2023లో సికింద్రాబాద్ డీసీసీ అధ్యక్షుడిగా పార్టీ నియమించింది. 

అనిల్ కుమార్ యాదవ్ పేరును 2024లో జరిగిన రాజ్యసభ ఎన్నికల్లో తెలంగాణ నుండి కాంగ్రెస్ తరపున రాజ్యసభ సభ్యుడిగా కాంగ్రెస్ హైకమాండ్ ఖరారు చేసింది.

అనిల్‌ కుమార్‌ యాదవ్‌ 2024 ఏప్రిల్ 06న  రాజ్యసభ సభ్యునిగా ప్రమాణ స్వీకారం చేశాడు. 

తెలంగాణాలో కాంగ్రెస్ పార్టీ సంస్థాగత నిర్మాణాన్ని పూర్తి చేసేందుకుగాను టీపీసీసీ చీఫ్ మహేష్ కుమార్ గౌడ్  2025 జులై 7న ఏర్పాటు చేసిన ఇంఛార్జ్‌లలో భాగంగా అనిల్ కుమార్‌ను ఉమ్మడి ఆదిలాబాద్ జిల్లా ఇన్‌చార్జ్‌గా నియమించాడు.

మూలాలు

వర్గం:భారత జాతీయ కాంగ్రెస్ నాయకులు
వర్గం:రాజ్యసభ సభ్యులు
వర్గం:వారసత్వ రాజకీయ నాయకులు